Eiser

Eiser oli ruotsalainen trikootuotteita valmistanut yritys, joka toimi vuosina 1913–1986. Eiserillä oli Varkaudessa vuonna 1971 perustettu suuri trikootehdas, joka myytiin yrityksen johdolle vuonna 1986 ja ajautui konkurssiin 1993.

Historiaa
Eiser sai alkunsa vuonna 1913 nimellä Sveriges Förenade Trikåfabriker (), kun nämä 17 alan yritystä fuusioituivat:Segerblom 1989, s. 76–77.

 AB Carl Eisermans Trikåfabrik, Borås
 Borås Trikåfabrik, Borås
 AB Petersen & Dekkes Trikotfabrik, Borås
 AB Evedals Trikåfabrik, Borås
 AB Nordiska Trikotfabriken, Malmö
 AB Torsbo Tricotfabrik, Vegby
 AB Örebro Yllefabrik, Örebro
 Uddebo Trikåfabriks AB, Uddebo
 AB P G Larsséns Trikåfabrik, Strömsfors
 Fritsla Yllefabrik, Willén Co, Fritsla
 Janne Sundströms Trikåfabrik, Mjölby
 N Felländers Tricotfabrik, Karlstad
 C K Schenholm & Sons Trikåfabrik, Kristianstad
 L P Kruse & Sons Trikåfabrik, Malmö
 Borås Yllefabrik, Herman Andersson, Borås
 E Eriksson & Sons Trikåfabrik, Tannefors
 Joh Salmenius Trikåfabrik, Linköping.

Pian yrityksen nimeksi tuli Eiser; nimi viittaa Carl Theodor Eisermaniin, joka toimi yhtiön toimitusjohtajana sen perustamisesta 1913 kuolemaansa 1935 asti.Segerblom 1989, s. 83.

Vuonna 1976 Eiserin ainoaksi omistajaksi tuli Ruotsin valtio, joka oli omistanut puolet osakkeista jo joitakin vuosia.Segerblom 1989, s. 84–86. Vuonna 1978 Eiseristä tuli emoyhtiö AB Svenska Teko -konsernille, johon sulautettiin myös Algotsin konkurssista jääneet osat sekä yritys nimeltä Swe-Teco.Segerblom 1989, s. 86. Vuosien 1983 ja 1986 välillä konserni pilkottiin osiin ja myytiin yksityisille.Segerblom 1989, s. 89.

Eiser Suomessa

Eiser perusti vuonna 1971 Varkauteen tehtaan, joka toimitti sukkia ja trikoovaatteita pääasiassa Neuvostoliittoon Suomen solmiman clearing-kauppasopimuksen avulla. Eiserin suurimmaksi kasvanut tehdas työllisti parhaimmillaan noin 800 ihmistä. Vuonna 1986 Ruotsin valtionyrityksen Procordian omistama Suomen Eiser myytiin sen kahdeksalle johtajalle,  mutta yritys ajautui konkurssiin 1990-luvun alussa Neuvostoliiton bilateraalikaupan loputtua ja Suomen talouden ajauduttua lamaan. 

Eiser jatkoi 1980-luvun puoleenväliin myös vuonna 1977 konkurssiin menneen Algotsin toimintaa. Algotsilla oli tehtaat Närpiössä, Laihialla, Teuvalla ja Alajärvellä.Salmenkangas, Matti: Takki auki ulkomaille, Kolumni, Ilkka 19.04.2012. Viitattu 11.6.2017. 1980-luvun lopussa Eiser omisti Suomessa myös Vuokko Nurmesniemen perustaman Vuokko-yrityksen. Vaatii tilauksen. Eiser Konfektion Oy meni konkurssiin 1994.Eiser Konfektion Oy konkurssipesä, Asiakastieto. Viitattu 11.6.2017. Närpiössä toimii yhä yritys nimeltä Eiser Trading Scandinavia Oy.

Lähteet
Segerblom, Mats (1989). Tråden som håller. Borås: Norma Förlag. .

Viitteet

Luokka:Ruotsalaiset teollisuusyritykset
Luokka:Vaatemerkit
Luokka:Entiset suomalaiset teollisuusyritykset